	[image: GRB-RH]
  Republika Hrvatska
Trgovački sud u Osijeku
  Osijek, Zagrebačka 2
		



Poslovni broj: 7 St-1467/2018-12



2
								Poslovni broj: 7 St-1467/2018-12




U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja FINANCIJSKA AGENCIJA OIB: 85821130368, Regionalni centar Zagreb, Trg svibanjskih žrtava 1995. 1, Zagreb, za otvaranje stečajnog postupka nad dužnikom KIKIVOD-INTERIJERI j.d.o.o., Donja Stubica, Naselje Vukšinec 42, MBS: 080966392, OIB: 56578185333, dana 31. siječnja 2019. godine
 

r i j e š i o   j e


OBUSTAVLJA SE stečajni postupak nad dužnikom KIKIVOD-INTERIJERI j.d.o.o., Donja Stubica, Naselje Vukšinec 42, MBS: 080966392, OIB: 56578185333. 


Obrazloženje


Predlagatelj FINA Regionalni centar Zagreb, Podružnica Zagreb, Trg svibanjskih žrtava 1995. 1, OIB 85821130368 je dana 21. svibnja 2018. godine dostavila Trgovačkom sudu u Zagrebu prijedlog za otvaranje stečajnog postupka nad dužnikom KIKIVOD-INTERIJERI j.d.o.o., Donja Stubica, Naselje Vukšinec 42, MBS: 080966392, OIB: 56578185333 temeljem odredbe članka 110. st. 1. Stečajnog zakona (Narodne novine broj 71/15 i 104/17; u daljnjem tekstu SZ).

U prijedlogu je navela da na dan 17. svibnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 6.778,34 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 1 zaposlenog radnika.

FINA je dostavila popis računa i oročenih novčanih sredstava dužnika na dan 16. svibnja 2018. godine te navela da na temelju čl. 112. st. 5. SZ-a dužnik dan 16. svibnja 2018. na ime predujma za namirenje troškova stečajnog postupka ima zaplijenjena novčana sredstva u iznosu od 25,00 kn.


Temeljem rješenja Visokog trgovačkog suda RH u Zagrebu poslovni broj 31-Su-669/18-5 od 11. listopada 2018. ispravljenog rješenjem poslovni broj 31-Su-669/18-8 od 26. listopada 2018. određen je Trgovački sud u Osijeku kao drugi stvarno nadležni sud, za postupanje u stečajnim predmetima Trgovačkog suda u Zagrebu, te je Trgovački sud u Zagrebu ustupio ovome sudu navedeni stečajni predmet na daljnji postupak. 

Dana 28. prosinca 2018. godine zaprimljen je na ovome sudu dopis Trgovačkog suda u Zagrebu poslovni broj 1. R2-544/2018 od 20. prosinca 2018. godine u prilogu kojeg dostavlja Potvrdu FINE od 09. listopada 2018. godine iz koje je vidljivo da stečajni dužnik na dan 27. rujan 2018. godine nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i Potvrdu FINE od 09. listopada 2018. godine i servis e-Blokade Očevidnik neizvršenih osnova za plaćanje na dan 31. siječanj 2019.  godine te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a.  

U Osijeku 31. siječnja 2019.

STEČAJNI SUDAC
[bookmark: _GoBack]mr. sc. Boris Vuković


Zapisničar Danijela Špeletić



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1. SZ-a)


DNA:
-predlagatelju na njegov poslovni broj
-dužniku KIKIVOD-INTERIJERI j.d.o.o., Donja Stubica, Naselje Vukšinec 42, 
-eOgl. ploča
-riješeno obustavom 
-kal. 28.02.2019.

